'ત્રણેય મામાઓ ક્યાં ગયા છે એ તમને ખબર છે?' મમ્મી-પપ્પાને આ સવાલ પૂછીને કોરિયન જાસૂસ જાણે અમેરિકાની અણુશક્તિનું રહસ્ય જાણી લાવ્યો હોય એટલા ઉત્સાહથી એણે માહિતી આપી. 'ત્રણેય મામાઓ ટકલું કરાવવા ગયા છે. જસ્ટ ફોર ક્યુરિયોસિટી, મેં નાનજીને પૂછ્યું કે મારા પપ્પાએ પણ ટકલું કરાવવું પડશે? તો નાનાજી જવાબ આપે એ અગાઉ એમના ઓલ્ડ ફ્રેન્ડે તરત કહ્યું કે જમાઇ પણ દીકરો જ કહેવાય, એટલે જમાઇઓ પણ મૂંડન કરાવતા હોય છે.'